Biblioteques Gandia inicia la programació d´activitats 2018/2019
04 octubre 2018

## Biblioteques Gandia inicia la programació d´activitats 2018/201904 octubre 2018Última actualització: 14 juliol 2025

![](../gestion/img/_AO_6328-copia.jpg)  
  

El **regidor de Cultura, Joan Muñoz,** acompanyat del **coordinador de Biblioteques, Toni Ordiñana**, han presentat aquest matí una part de la nova programació d’activitats 2018/2019 que s’encetava dilluns passat.

        En primer lloc, les sessions d’explicació i preparació de la nova modalitat de proves de la Junta Qualificadora de Coneixements de Valencià – convocatòria 2018: Nivells C2 i B2 (descripció dels exàmens, realització prova-model):

*   23 i 25 d’octubre, primera part preparació C2 (l’examen és el 27 d’octubre): Comprensió escrita, estructures lingüístiques, expressió i interacció escrites. La inscripció per a les sessions serà del 8 al 20 d’octubre.
*   30 d’octubre, preparació B2 (es tracta d’un nou examen de la JQCV que tindrà lloc el 3 de novembre): Comprensió oral i escrita, estructures lingüístiques, expressió escrita i expressió i interaccions orals. La inscripció per a les sessió serà del 22 al 31 d’octubre.
*   5 i 9 de novembre, preparació 2a part C2 (examen el 10 de novembre): Expressió i interacció orals. La inscripció per a les sessions serà del 8 al 20 d’octubre.

        Totes les sessions tindran lloc a la sala d’actes de la Biblioteca Central, de 17 a 18 hores, a càrrec de la professora Guillermina Delgado Artés.

**Club de lectura**

També s’hi ha presentat la programació del Club de Lectura 2018/2019. Amb novetats, com ara la presència de dos nous gèneres narratius: la novel·la gràfica i la novel·la de no ficció. L’associació d’escriptors i escriptores en la nostra llengua de la comarca, Saforíssims Societat literària també hi col·laborarà amb una doble lectura de poesia.

A l’igual que l’any passat, s’espera comptar amb la presència dels autors/es guanyadors dels Premis Literaris Ciutat de Gandia, els quals presentaran les seues obres.

Agustina Brines, Gràcia Signes, Maite Insa, Òscar Gual i Maria Josep Escrivà hi participaran com a moderadors. Totes les sessions tindran lloc a les 19.30 h, al saló d’actes de la Biblioteca Central.

*   Dijous, 25 d’octubre

“Clavícula” (Ed. Anagrama), de Marta Sanz. Proposta de lectura i modera la sessió: Agustina Pérez.

*   Dijous, 29 de novembre

“La senyora Dalloway” (Ed. La Magrana), de Virgina Wolf. Proposta de lectura i modera la sessió: Gràcia Signes.

*   Dijous, 20 de desembre

“Soterrani” (Edicions 62), de Josep M Benet i Jornet.  Proposta de lectura i modera la sessió: Maite Insa.

*   Dijous, 31 de gener

Doble lectura de poesia de Saforíssims:

“Que tot plegat no semble mentida” (Edicions 96), amb l’autor Vicent Olaso.

“La llum de curtcircuit” (Ed. Bromera), amb l’autor Josep Lluís Roig.

Modera: Maria Josep Escrivà, presidenta de Saforíssims.

*   Dijous, 28 de febrer

“La Casa loca” (Ed. Astiberri), Premi Nacional de Novel·la Gràfica. Amb la participació de l’autor, Paco Roca. Proposta de lectura i modera la sessió: Óscar Gual.

*   Dijous, 28 de març

Presentació del Premi Ausiàs March de Poesia 2018. Amb la participació de l’autor/a.

*   Dijous, 25 d’abril

Presentació del Premi Joanot Martorell de Narrativa 2018. Amb la participació de l’autor/a.

*   Dijous 30 de maig

“El llibre daurat: la història de la paella com no s’ha contat mai” (Ed. Pòrtic), de Josep Piera.